**Fetisha M’lynn Williams** (født 17. mai 1993) er norsk-amerikansk influenser, mediepersonlighet, podkast-programleder og forfatter.

Bakgrunn og virke
-----------------

Williams ble født i Miami i delstaten Florida i USA og flyttet til Norge da hun var seks år gammel. Hun bodde først i Moss, men vokste deretter opp i Fredrikstad. Hun er utdannet frisør og jobbet som frisør hos Jan Thomas på hans studio i flere år. I dag jobber hun som influenser, podkast-programleder og mediepersonlighet.

I 2021 var Williams med på det norske matlagingsprogrammet *Camp Kulinaris*, der hun gikk av med seieren i finalen mot Terje Schrøder. I 2022 fant en Williams på skjermen igjen, da hun var med på det norske realityprogrammet *71° nord – Norges tøffeste kjendis*, der hun ble førstemann ut av sesongen.

Hun var også med på Martha Leivestad sitt program *Skål Martha!* der de fikk besøk av flere kjente norske profiler.

Williams har hatt flere podcaster med sin tidligere venninne Sophie Elise. Den første var *Status* i 2019, før det ble kjent at de to startet podcasten *Sophie Elise & Fetisha* hos NRK i 2022. Williams fikk også i 2023 sin egen serie hos rikskringkasteren som heter *Fetisha sveiper*, der influenseren tar med andre kjente fjes og velger om hun skal sveipe til høyre eller venstre på dem.

I mars 2023 avsluttet Williams og Isachsen sin podcast hos NRK og fortsatte under samme navn på Acast. Samarbeidet tok imidlertid en brå slutt, da Williams i juni 2023 overtok podcasten alene. Podcasten ble re-branded til *Fetisha +1*, der hun får inn en ny gjest hver uke, i tillegg til kortere spørsmålspoder med TikToker Anine Olsen som utkommer på søndager. *Fetisha +1* gikk rett inn på Topp 10-listen på *Podtoppen*.

Som influenser er Williams aktiv på flere plattformer, der hun deler hud- og sminketips, mote og ikke minst matlangingsvideoer. I 2023 utga Williams også kokeboken *Fest hos Fetisha - mine beste mat- og drinkoppskrifter til deg og dine venner* på Kagge Forlag.

TV-deltakelser
--------------

Utdrag over deltakelser i ulike TV-programmer:

| År | Tittel | Kanal | Merknader |
| --- | --- | --- | --- |
| 2018–2020 | *Sophie Elises verden* | TV 2 Livsstil | Hovedrolle, tre sesonger |
| 2021 | *Camp Kulinaris* | TV3 | Vinner, sesong 4 |
| 2022 | *Skål Martha* | VGTV | Bartender og sidekick |
| 2022 | *Kåss til kvelds* | NRK | Gjest |
| 2022 | *71° nord – Norges tøffeste kjendis* | TV Norge | Deltaker, sesong 14 (10. plass) |
| 2023 | *Fetisha sveiper* | NRK TV | Programleder |
| 2023 | *Hail Mary* | NRK TV | Deltaker |
| 2023 | *Norske beefer* | NRK TV | Medvirkende i sesong 2, episode 3 |
| 2023 | *Vettskremt* | NRK | Deltaker, 8. plass |
| 2023 | *Kjøret Gård* | VGTV | Deltaker, 8. plass |
| 2023 | *Lindmo* | NRK | Gjest |
| 2023 | *Kjendis AS* | TV 2 | Spiller en versjon av seg selv |
|

Referanser
----------

1. ↑   Dagens Næringsliv, «Slik ble Fetisha Williamsen av Norges største podkastere», utgitt 14. september 2023[Hentet fra Wikidata]
2. ↑   KK, «– Nå får hun knapt en paracet av oss», verkets språk norsk, utgitt 21. oktober 2022, besøkt 21. juni 2023, «Leiligheten er lys, romslig og hjemmekoselig. Fetisha har bodd der i mange år, og forteller at hun trives godt. Livet på Løkka er ganske annerledes fra hennes første leveår, da hun ble født i Miami.»[Hentet fra Wikidata]
3. ↑  Fetisha Williams ville egentlig trekke seg – så ble hun vinneren av «Camp kulinaris», Nettavisen.
4. ↑  Var nervøs for annen deltaker: – Jeg trodde han var rasist, TV2.
5. ↑  Fetisha Williams ble førstemann ut av «71 grader nord»: – Som en feberdrøm, Nettavisen.
6. ↑  Sophie Elise og Fetisha lager podkast for NRK, NRK.
7. ↑  Fetisha sveiper, NRK.
8. ↑  Sophie Elise trekker seg fra podkast med Fetisha Williams, NRK.
9. ↑  Sophie Elise slår opp med Fetisha – nå endrer podkasten navn, Kampanje.com.

Eksterne lenker
---------------

* (en) Fetisha Williams på Internet Movie Database Rediger på Wikidata
* (no) Fetisha Williams på Instagram Rediger på Wikidata